  Майя Бывальцева Удмуртиысь паралимпиец Владислав Лекомцев Куасэн бызьылонъя но биатлонъя дуннелэн кубокез понна вожвылъяськонлэн нырысетӥ люкетаз пыриськоз. Ӵошатсконъёс 4-12 толсуре Канадаысь Кенморын ортчозы. Со сярысь Россиысь Паралимпи комитетлэн пресс-службаез ивортӥз. 4-тӥ, 5-тӥ но 7-тӥ толсуре куасэн бызьылонъя ӵошатсконъёс ортчозы, нош 9-тӥ, 11-тӥ но 12-тӥ толсуре биатлонын кужмооссэ шараялозы. Озьы ик ӵошатсконъёсы ляб адӟись но адӟисьтэм атлетъёс но пыриськозы. Оглом Канадае 15 кунъёсысь 125-лэсь трос спортсменъёс люкаськозы. Калыккуспо дырпусын Дуннелэн кубокезлэн куинь люкетэз луоз. Кыкетӥез Швециысь Эстерсундын 27-тӥ толшорысен 1-тӥ тулыспалозь ортчоз, йылпумъясь люкетэз – Япониысь Саппороын 17-21 южтолэзе. Тодэ вайытом, кылем сезонын Владислав Лекомцев куасэн бызьылонын но, биатлонын но дуннелэн кубокезлэн огъя зачётаз вормиз. Озьы ик лыдӟе: Меӵ удмурт Владислав Лекомцев: «Куддыръя мон аслэсьтым соперникъёсме настраивать карисько ӵошатсконлы» Тегъёс: Спорт Канада Биатлон Удмуртия ВладиславЛекомцев куасэнбызьылон ДуннелэнКубокез  